હોલિવૂડ જઇને થોડી વધુ ફિટ બનનારી પ્રિયંકા ચોપરા કહે છે કે શરીરને ફિટ રાખવા માટે સખતાઇથી રૂટિન ફોલો કરવું પડે છે. હોલિવૂડમાં ગયા બાદ મારી તે પ્રક્રિયા વધુ સખત બની છે. હું રોજ કસરત કરું છું. યોગાભ્યાસ પણ કરું છું. તેનાથી મને ઊર્જા મળે છે. હું સમજું છું કે સ્વસ્થ શરીરમાં જ સ્વસ્થ મન રહેલું છે. યોગની મદદથી તન-મન બંને ફિટ રહી શકે છે. લકીલી મારી વજન તરત વધી જાય તેવી પ્રકૃતિ નથી. તેથી હું જે ઇચ્છું તે ખાઇ શકું છું. બોલિવૂડથી દૂર રહેવાની વાત અંગે તે કહે છે કે બોલિવૂડથી દૂર થવા વિશે હું વિચારી પણ ન શકું. આજે પણ હું અહીંની ફિલ્મોનો ભાગ છું. મને જ્યારે પણ સારી ઓફર મળશે ત્યારે હું બોલિવૂડની ફિલ્મો કરતી જ રહીશ.